ജയിലില് കഴിയുന്ന മകന് ആര്യന് ഖാനെ സന്ദര്ശിച്ച് ഷാരൂഖ് ഖാന് മുംബൈ: ലഹരിക്കേസുമായി ബന്ധപ്പെട്ട് ജയിലില് കഴിയുന്ന മകന് ആര്യന് ഖാനെ സന്ദര്ശിച്ച് ഷാരൂഖ് ഖാന്. ആര്തര് റോഡ് ജയിലിലെത്തിയാണ് ഷാരൂഖ് മകനെ കണ്ടത്. ഒക്ടോബര് 2ന് ആര്യന് അറസ്റ്റിലായ ശേഷം ഇത് ആദ്യമായാണ് ഷാരൂഖ് മകനെ കാണാന് നേരിട്ടെത്തുന്നത്. 20 മിനിട്ടോളം ഷാരൂഖ് ജയിലില് ചെലവഴിച്ചു. ആര്യനെ കണ്ട് ഉടന്തന്നെ മടങ്ങുകയും ചെയ്തു. കോവിഡ് മാനദണ്ഡങ്ങളില് മഹാരാഷ്ട്ര സര്ക്കാര് ഇളവ് വരുത്തിയതോടെയാണ് ഷാരൂഖിന് ജയിലിലെത്തി മകനെ സന്ദര്ശിക്കാന് സാധിച്ചത്. നേരത്തെ വീഡിയോ കോളിലൂടെ ആര്യന് കുടുംബാംഗങ്ങളുമായി സംസാരിച്ചിരുന്നു.ബുധനാഴ്ച ആര്യന് കോടതി ജാമ്യം നിഷേധിച്ചതോടെയാണ് ഷാരൂഖ് ജയിലിലെത്തിയത്. കഴിഞ്ഞ മൂന്നാഴ്ചയായി ജയിലിലാണ് ആര്യന്.